《寄题林宪景思雪巢》
宋代·赵蕃

雪堂竟向雪中成，四壁纷纷洒雪霙。
春秋记事有成法，匪同风月徒虚名。
雪巢之雪竟何许，岂角主人清且苦。
长鑱长鑱吾与汝，诗瘦谁令如杜甫。
我尝快读诚斋赋，凛凛风前留不住。
几思从君借一窗，细读妙句令心降。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。